
GARANCIJA PROGRAMSKE OPREME - SOFTWARE ASSURANCE
(SA)


Software Assurance (SA) je v primeru programa Enterprise Agreement (EA) že vključen v ceni licence in predstavlja neodtuljivi del programske opreme (velja samo za lastniške »on-premise« licence in ne tudi za najemne »on-line« storitve). V primeru programa Microsoft Products and Services Agreement (MPSA) pa predstavlja opcijsko storitev, ki jo naročnik lahko dokupi. 

Software Assurance predstavlja vrsto prednosti saj: 
· zagotavlja vse nadgradnje, popravke in nove verzije kupljene programske opreme;
· zagotavlja enostaven prehod s programske opreme nižjih izdaj na zmogljivejše izdaje za nekatere Microsoftove izdelke;
· omogoča interaktivno uvajanje naročnika v lastnem tempu, razvito za končne uporabnike in IT-strokovnjake;
· omogoča namestitev in uporabo jezikovnih orodij v Office Professional Plus (npr.: črkovalniki in ostala orodja za podprte jezike);
· omogoča dostop uporabnikom osebnih računalnikov do virtualnih namizij tudi z drugih naprav, kot so npr. domači računalniki;
· omogoča prehod iz namizne platforme (Pro Desktop) na Office 365 in ohranitev predhodnih investicij;
· zagotavlja najnovejšo verzijo operacijskega sistema Windows Enterprise z najnovejšimi funkcionalnostmi, kot na primer: Direct Access, Windows to go, Windows LTSC različica…

V kombinaciji z večjim nakupom števila licenc (za organe, ki obnavljajo pogodbo oz. pristopajo k pogodbi) t.j. vsaj 250 po programu Enterprise Agreement pa zagotavlja tudi druge ugodnosti, kot so: 
· spletna izobraževanja (v angleškem jeziku);
· uvajanje naročnika (poglobljeno uvajanje za strokovnjake na področju IT in razvijalce);
· tehnične vire.

Ugodnosti SA so vedno omejene na čas trajanja veljavnosti pogodbe (EA program) oz. na čas do maksimalno treh let od nakupa programske opreme (MPSA program).

